**-สำเนาคู่ฉบับ-**

**รายงานการประชุมสภาองค์การบริหารส่วนตำบลสำโรง**

**สมัยสามัญ สมัยที่ 1 ครั้งที่ 3 ประจำปี 2566**

**วันอังคารที่ 21 กุมภาพันธ์ พ.ศ. 2566**

**ณ ห้องประชุมองค์การบริหารส่วนตำบลสำโรง**

**ผู้เข้าประชุม 10 คน**

**ผู้ไม่มาประชุม 1 คน**

**ผู้เข้าร่วมประชุม 9 คน**

|  |  |  |  |  |
| --- | --- | --- | --- | --- |
| **ลำดับที่** | **ชื่อ - สกุล** | **ตำแหน่ง** | **ลายมือชื่อ** | **หมายเหตุ** |
| 1 | นายรวม แสงผักแว่น | ประธานสภา อบต. | -รวม- |  |
| 2 | นายโชคอำนวย บุษบาสระน้อย | รองประธานสภา อบต. | -โชคอำนวย- |  |
| 3 | นางรพีพรรณ สุวัฒนะพันธ์ | เลขานุการสภา อบต. | -รพีพรรณ- |  |
| 4 | นางชนิตา ชุ่มเกษม | ส.อบต.หมู่ที่ 1 | -ชนิตา- |  |
| 5 | นายธีรพงษ์ คำวิเชียร | ส.อบต.หมู่ที่ 2 | -ธีรพงษ์- |  |
| 6 | นางสายชล น้อยพริ้ง | ส.อบต.หมู่ที่ 3 | -สายชล- |  |
| 7 | นายกิตติศักดิ์ ชิมสำโรง | ส.อบต.หมู่ที่ 4 | - | ลา |
| 8 | นายวิโรจน์ ขอบสำโรง | ส.อบต.หมู่ที่ 5 | -วิโรจน์- |  |
| 9 | นายพรชัย เทียนสำโรง | ส.อบต.หมู่ที่ 7 | -พรชัย- |  |
| 10 | นายอำนวย เภากลาง | ส.อบต.หมู่ที่ 8 | -อำนวย- |  |
| 11 | นายเสน่ห์ ยันสำโรง | ส.อบต.หมู่ที่ 9 | -เสน่ห์- |  |

**ผู้เข้าร่วมประชุม 9 คน**

|  |  |  |  |  |
| --- | --- | --- | --- | --- |
| **ลำดับที่** | **ชื่อ - สกุล** | **ตำแหน่ง** | **ลายมือชื่อ** | **หมายเหตุ** |
| 1 | นายประเทือง ภักเกษม | นายก อบต. | -ประเทือง- |  |
| 2 | นายชูชาติ ชุ่มเกษม | รองนายก อบต. | -ชูชาติ- |  |
| 3 | นายประเสริฐ เอี่ยมสำโรง | รองนายก อบต. | -ประเสริฐ- |  |
| 4 | นายบรรทม แก้วสำโรง | เลขานุการนายก อบต. | -บรรทม- |  |
| 5 | นายณัฏฐาพนธ์ ดำริสระน้อย | ผู้ช่วยผู้ใหญ่บ้าน หมู่ที่ 4 | -ณัฏฐาพนธ์- |  |
| 6 | นางสาวม๋วย ประเสริฐสระน้อย | เจ้าหน้าที่ช่วยเหลือกิจการสภา | -ม๋วย- |  |
| 7 | นางสาววันวิสา ผายฉิมพลี | เจ้าหน้าที่ช่วยเหลือกิจการสภา | -วันวิสา- |  |
| 8 | นางสาวจิตฤดี อุ่นจางวาง | เจ้าหน้าที่ช่วยเหลือกิจการสภา | -จิตฤดี- |  |
| 9 | นางสาวประไพ เพ็งแสง | เจ้าหน้าที่ช่วยเหลือกิจการสภา | -ประไพ- |  |

-2-

เมื่อครบองค์ประชุม นายรวม แสงผักแว่น ประธานสภาองค์การบริหารส่วนตำบลสำโรง ประธานที่ประชุมจุดธูปเทียนบูชาพระรัตนตรัย นำสวดมนต์และกล่าวเปิดประชุมเวลา 10.00 น.

**ระเบียบวาระที่ 1** **เรื่องประธานแจ้งต่อที่ประชุม**

**ประธานสภา ฯ** การประชุมวันนี้เป็นการประชุมสภาองค์การบริหารส่วนตำบลสำโรง สมัยสามัญ สมัยที่ 1

ครั้งที่ 3 ประจำปี 2566 เพื่อพิจารณาอนุมัติใช้จ่ายเงินทุนสำรองเงินสะสมเพิ่มเติม รวมถึงเรื่องที่เสนอใหม่ ซึ่งจะนำเสนอในวาระต่อไป

**ที่ประชุม** รับทราบ

**ระเบียบวาระที่ 2** **รับรองรายงานการประชุม**

**ประธานสภาฯ** การรับรองรายงานการประชุมสภาองค์การบริหารส่วนตำบลสำโรง สมัยสามัญสมัยที่ 1 ครั้งที่ 2 ประจำปี 2566 วันที่ 20 กุมภาพันธ์ 2566 ขอเชิญสมาชิกสภาฯทุกท่านตรวจสอบ (รายละเอียดตามเอกสารประกอบการประชุมหมายเลข 1) ครับ และสมาชิกสภาฯ ท่านใดจะแก้ไขรายงานการประชุมหรือไม่ หากไม่มีขอมติเพื่อรับรองรายงานการประชุมสภาองค์การบริหารส่วนตำบลสำโรง สมัยสามัญ สมัยที่ 1 ครั้งที่ 2 ประจำปี 2566 เมื่อวันที่ 20 กุมภาพันธ์ 2566 โดยการยกมือ

**มติที่ประชุม** รับรองรายงานการประชุมสภาองค์การบริหารส่วนตำบลสำโรง สมัยสามัญ สมัยที่ 1 ครั้งที่ 2 ประจำปี 2566 เมื่อวันที่ 20 กุมภาพันธ์ 2566 เป็นเอกฉันท์

**ระเบียบวาระที่ 3 กระทู้ถาม**

 -ไม่มี

**ระเบียบวาระที่ 4 เรื่องที่คณะกรรมการที่สภาท้องถิ่นตั้งขึ้นพิจารณาเสร็จแล้ว**

 **-**ไม่มี

**ระเบียบวาระที่ 5** **เรื่องเสนอใหม่**

 **1.** **การขออนุมัติใช้จ่ายเงินทุนสำรองเงินสะสม ขององค์การบริหารส่วนตำบลสำโรง**

**ประธานสภาฯ** ขอให้เลขานุการสภาองค์การบริหารส่วนตำบลสำโรง เป็นผู้นำเสนอนำเสนอกฎหมายและ

ระเบียบที่เกี่ยวข้องให้ที่ประชุมทราบ

**เลขานุการสภาฯ**  ตามระเบียบกระทรวงมหาดไทย ว่าด้วยการรับเงิน การเบิกจ่ายเงิน การฝาก เงิน การเก็บรักษาเงินและการตรวจเงินขององค์กรปกครองส่วนท้องถิ่น(ฉบับที่ 4) พ.ศ.2561 ข้อ 87(2) กรณีปีใดองค์กรปกครองส่วนท้องถิ่นมียอดเงินทุนสำรองเงินสะสมเกินร้อยละสิบห้าของงบประมาณรายจ่ายประจำปีนั้น หากมีความจำเป็นองค์กรปกครองส่วนท้องถิ่นอาจนำเงินทุนสำรองเงินสะสมเฉพาะในส่วนที่เกินไปใช้จ่ายได้ภายใต้เงื่อนไขข้อ 89(1) โดยได้รับอนุมัติจากสภาท้องถิ่น

รายละเอียดประกอบการพิจารณาจ่ายเงินทุนสำรองเงินสะสม

1. เงินทุนสำรองเงินสะสมของ อบต.สำโรง จำนวน 8,565,272.43 บาท
2. งบประมาณรายจ่ายประจำปี 2566 จำนวน 28,864,030.00 บาท
3. ร้อยละ 15 ของงบประมาณรายจ่ายประจำปี 2566 เท่ากับ 4,329,604.50 บาท

-3-

ดังนั้น เงินทุนสำรองเงินสะสมที่จะเสนอสภาองค์การบริหารส่วนตำบลสำโรง อนุมัติจ่ายได้ตามระเบียบฯ ข้อ 87(2) คือส่วนที่เกินจาก 4,329,604.50 บาท ดังรายละเอียดดังนี้ 8,565,272.43 – 4,329,604.50 = 4,235,667.93 บาท (จำนวนเงินทุนสำรองเงินสะสมที่สามารถใช้จ่ายได้) โดยมีหลักการและเหตุผลดังนี้ คือ เป็นการดำเนินกิจการซึ่งอยู่ในอำนาจหน้าที่ขององค์กรปกครองส่วนท้องถิ่น ซึ่งเกี่ยวกับด้านการบริการชุมชนและสังคม และเป็นกิจการที่จัดทำเพื่อบำบัดความเดือดร้อนของประชาชน และเป็นไปตามแผนพัฒนาขององค์การบริหารส่วนตำบลสำโรง

โดยสภาองค์การบริหารส่วนตำบลสำโรงได้มีมติอนุมัติการใช้จ่ายเงินทุนสำรองเงินสะสมไป แล้วจำนวน 1,985,000 บาท (หนึ่งล้านเก้าแสนแปดหมื่นห้าพันบาทถ้วน) ในคราวประชุมสภาสมัยสามัญ สมัยที่ 4 ครั้งที่ 2 ประจำปี 2565 เมื่อวันที่ 16 ธันวาคม 2565 ดังนั้นคงเหลือจำนวนเงินทุนสำรองเงินสะสมที่จะสามารถอนุมัติให้ใช้จ่ายได้ จำนวน 2,250,667.93 บาท (สองล้านสองแสนห้าหมื่นหกร้อยหกสิบเจ็ดบาทเก้าสิบสามสตางค์) (4,235,667.93 – 1,985,000 = 2,250,667.93 บาท)

**ที่ประชุม** รับทราบ

**ประธานสภาฯ**  ขอให้นายกองค์การบริหารส่วนตำบลสำโรง นำเสนอต่อที่ประชุม

**นายก อบต.** ด้วยนายกองค์การบริหารส่วนตำบลสำโรงมีความประสงค์ใช้จ่ายเงินทุนสำรอง

เงินสะสมขององค์การบริหารส่วนตำบลสำโรง เพื่อดำเนินการตามอำนาจหน้าที่ ดังนั้นเพื่อให้เป็นไปตามระเบียบกระทรวงมหาดไทย ว่าด้วยการรับเงิน การเบิกจ่ายเงิน การฝากเงิน และ การเก็บรักษาเงินและการตรวจเงินขององค์กรปกครองส่วนท้องถิ่น (ฉบับที่ 4) พ.ศ.2561 ข้อ 87(2) จึงขออนุมัติใช้จ่ายเงินทุนสำรองเงินสะสมจากสภาองค์การบริหารส่วนตำบลสำโรง ภายใต้เงื่อนไขข้อ 89(1) ดำเนินกิจการที่อยู่ในอำนาจหน้าที่ขององค์กรปกครองส่วนท้องถิ่น ซึ่งเกี่ยวกับด้านบริการชุมชนและสังคมและจัดทำเพื่อบำบัดความเดือดร้อนของประชาชนและเป็นไปตามแผนพัฒนาขององค์การบริหารส่วนตำบลสำโรง จำนวน 2,142,000 บาท (สองล้านหนึ่งแสนสี่หมื่นสองพันบาทถ้วน) เพื่อก่อสร้างโครงการต่างๆ ตามอำนาจหน้าที่ขององค์การบริหารส่วนตำบลด้านบริการชุมชนและสังคม และเป็นการบำบัดความเดือดร้อนของประชาชน จำนวน 7 โครงการ ดังต่อไปนี้

**1. จ่ายขาดทุนสำรองเงินสะสม 7 โครงการ จำนวน 2,142,000.00 บาท รายละเอียดดังต่อไปนี้**

1.1 โครงการก่อสร้างถนนคอนกรีตเสริมเหล็ก บ้านสำโรง หมู่ที่ 6

(สายทางบริเวณช่วงบ้านนางลำพัน - ศาลาประชาคม)

ปริมาณงาน กว้าง 3.50 ม.

 ยาว 106 ม.

 หนา 0.15 ม.

 หรือมีพื้นที่ก่อสร้างไม่น้อยกว่า 371.00 ตร.ม.

ไหล่ทางหินคลุกกว้างข้างละ 0.20 ม.

 งบประมาณ 274,000.00 บาท

อยู่ในแผนพัฒนาท้องถิ่น(พ.ศ.2566-2570) เพิ่มเติมครั้งที่ 1 พ.ศ. 2566

หน้าที่ 4 ลำดับที่ 1

-4-

1.2 โครงการก่อสร้างถนนคอนกรีตเสริมเหล็ก บ้านหนองตะแบก หมู่ที่ 5

(สายทางบริเวณช่วงบ้านนายสอน)

ปริมาณงาน กว้าง 3.00 ม.

 ยาว 90 ม.

 หนา 0.15 ม.

 หรือมีพื้นที่ก่อสร้างไม่น้อยกว่า 270.00 ตร.ม.

 ไหล่ทางหินคลุกกว้างข้างละ 0.20 ม.

 งบประมาณ 209,000.00 บาท

อยู่ในแผนพัฒนาท้องถิ่น(พ.ศ.2566-2570) เพิ่มเติมครั้งที่ 1 พ.ศ. 2566

หน้าที่ 4 ลำดับที่ 2

1.3 โครงการก่อสร้างถนนหินคลุก (ช่วงที่ 1) บ้านโพนทราย หมู่ที่ 1

(สายทางเลียบคลองบ้านโพนทราย - บ้านไม้เสี่ยว ต.ดอน)

ปริมาณงาน กว้าง 3.00 ม.

 ยาว 1,150 ม.

 หนา 0.15 ม.

 หรือมีปริมาตรหินคลุกไม่น้อยกว่า 517.50 ลบ.ม.

 งบประมาณ 484,000.00 บาท

อยู่ในแผนพัฒนาท้องถิ่น(พ.ศ.2566-2570) เพิ่มเติมครั้งที่ 1 พ.ศ. 2566

หน้าที่ 4 ลำดับที่ 3

1.4 โครงการก่อสร้างถนนหินคลุก บ้านขุนละคร หมู่ที่ 2

(สายทางบ้านขุนละคร ม.2 - พื้นที่เกษตรกรรม บริเวณหน้า รพ.สต.)

ปริมาณงาน กว้าง 3.50 ม.

 ยาว 260 ม.

 หนา 0.15 ม.

 หรือมีปริมาตรหินคลุกไม่น้อยกว่า 136.50 ลบ.ม.

 งบประมาณ 130,000.00 บาท

อยู่ในแผนพัฒนาท้องถิ่น(พ.ศ.2566-2570) เพิ่มเติมครั้งที่ 1 พ.ศ. 2566

หน้าที่ 5 ลำดับที่ 4

1.5 โครงการก่อสร้างถนนหินคลุก บ้านหนองตะแบก หมู่ที่ 5

(สายทางบ้านหนองตะแบก ม.5 - หนองตะโก เส้นข้างโรงเรียนวัดใหม่สำโรง แห่งที่ 2)

ปริมาณงาน กว้าง 4.00 ม.

 ยาว 734 ม.

 หนา 0.15 ม.

 หรือมีปริมาตรหินคลุกไม่น้อยกว่า 440.40 ลบ.ม.

 งบประมาณ 431,000.00 บาท

อยู่ในแผนพัฒนาท้องถิ่น(พ.ศ.2566-2570) เพิ่มเติมครั้งที่ 1 พ.ศ. 2566

หน้าที่ 5 ลำดับที่ 5

-5-

1.6 โครงการก่อสร้างถนนหินคลุก บ้านโคกขุนละคร หมู่ที่ 7

(สายทางบ้านโคกขุนละคร ม.7 - บ้านขุนละคร ม.2 สายทางหลังที่พักสายตรวจ)

ปริมาณงาน กว้าง 4.00 ม.

 ยาว 867 ม.

 หนา 0.15 ม.

 หรือมีปริมาตรหินคลุกไม่น้อยกว่า 520.20 ลบ.ม.

 งบประมาณ 469,000.00 บาท

อยู่ในแผนพัฒนาท้องถิ่น(พ.ศ.2566-2570) เพิ่มเติมครั้งที่ 1 พ.ศ. 2566

หน้าที่ 5 ลำดับที่ 6

1.7 โครงการก่อสร้างถนนหินคลุก (ช่วงที่ 2) บ้านโกรกละลาย หมู่ที่ 9

(สายทางบ้านโกรกละลาย ม.9 - หนองขาม)

ปริมาณงาน กว้าง 3.50 ม.

 ยาว 150 ม.

 หนา 0.15 ม.

 หรือมีปริมาตรหินคลุกไม่น้อยกว่า 78.75 ลบ.ม.

 งบประมาณ 145,000.00 บาท

อยู่ในแผนพัฒนาท้องถิ่น(พ.ศ.2566-2570) เพิ่มเติมครั้งที่ 1 พ.ศ. 2566

หน้าที่ 5 ลำดับที่ 7

**ประธานสภาฯ**  ขอให้ที่ประชุมพิจารณา และหากมีข้อสงสัยให้ยกมือสอบถาม

**ที่ประชุม** ร่วมกันพิจารณาและไม่มีข้อสอบถามแต่อย่างใด

**ประธานสภาฯ** ขอมติที่ประชุมอนุมัติใช้จ่ายเงินทุนสำรองเงินสะสม ขององค์การบริหารส่วนตำบลสำโรง

 จำนวน 2,142,000 บาท (สองล้านหนึ่งแสนสี่หมื่นสองพันบาทถ้วน) รายละเอียดตามที่

นายกองค์การบริหารส่วนตำบลสำโรงเสนอ โดยการยกมือ

**มติที่ประชุม** อนุมัติเป็นเอกฉันท์

 **2. การขออนุมัติโอนงบประมาณรายจ่าย ครั้งที่ 2 ประจำปีงบประมาณ พ.ศ. 2566**

**ประธานสภาฯ**  ขอให้เลขานุการสภาองค์การบริหารส่วนตำบลสำโรง นำเสนอกฎหมายและระเบียบที่

เกี่ยวข้องให้ที่ประชุมทราบ

**เลขานุการสภาฯ** ตามระเบียบกระทรวงมหาดไทย ว่าด้วยวิธีการงบประมาณ พ.ศ. 2563 ข้อ 27 การโอนงบประมาณรายจ่ายในงบลงทุน โดยการโอนเพิ่ม โอนลด ที่ทำให้ลักษณะ ปริมาณ คุณภาพเปลี่ยน หรือโอนไปตั้งจ่ายเป็นรายการใหม่ ให้เป็นอำนาจอนุมัติของสภาท้องถิ่น และข้อ 29 การแก้ไขเปลี่ยนแปลงคำชี้แจงงบประมาณรายจ่ายในงบลงทุน ที่ทำให้ลักษณะ ปริมาณ คุณภาพเปลี่ยน หรือเปลี่ยนแปลงสถานที่ก่อสร้าง ให้เป็นอำนาจอนุมัติของสภาท้องถิ่น

**ที่ประชุม** รับทราบ

-6-

**ประธานสภาฯ** ขอให้นายกองค์การบริหารส่วนตำบลสำโรง นำเสนอต่อที่ประชุม

**นายก อบต.** นำเสนอการขอโอนงบประมาณรายจ่าย ครั้งที่ 2 ประจำปีงบประมาณ พ.ศ. 2566

1. การขออนุมัติแก้ไขเปลี่ยนแปลงคำชี้แจงและโอนงบประมาณรายจ่าย ประจำปีงบประมาณ พ.ศ.๒๕๖6 แผนงานอุตสาหกรรมและการโยธา งานก่อสร้างโครงสร้างพื้นฐาน งบลงทุน หมวดค่าที่ดินและและสิ่งก่อสร้าง ประเภทค่าก่อสร้างสิ่งสาธารณูปการ

|  |  |  |
| --- | --- | --- |
| **ลำดับที่** | **รายการเดิม** | **รายการใหม่** |
| **1** | แผนงานอุตสาหกรรมและการโยธา งานก่อสร้างโครงสร้างพื้นฐาน งบลงทุน หมวดค่าที่ดินและสิ่งก่อสร้างประเภทค่าก่อสร้างสาธารณูปการ๑.๑ โครงการก่อสร้างถนนคอนกรีตเสริมเหล็ก บ้านมะค่า หมู่ที่ 4**สายทางบริเวณช่วงหน้าวัดมะค่า - บ้านนายคูณ ประเสริฐสระน้อย**ปริมาณงาน (ช่วงที่ 1) กว้าง 3.50 เมตร ยาว 63.00 เมตร หนา 0.15 เมตร หรือมีปริมาณผิวจราจรไม่น้อยกว่า 220.50 ตารางเมตร ไหล่ทางหินคลุกข้างละ 0.20 เมตร(ช่วงที่ 2) กว้าง 3.00 เมตร ยาว 58.00 เมตร หนา 0.15 เมตร หรือมีปริมาณผิวจราจรไม่น้อยกว่า 174.00 ตารางเมตร ไหล่ทางหินคลุกข้างละ 0.20 เมตร พร้อมป้ายประชาสัมพันธ์โครงการจำนวน 1 ป้าย   งบประมาณตั้งไว้ **299,๐๐๐** บาท**เป็นไปตามตามแผนพัฒนาท้องถิ่น (พ.ศ.2566-2570) เพิ่มเติมครั้งที่ 1 พ.ศ. 2565 หน้าที่ 4 ลำดับที่ 2** | แผนงานอุตสาหกรรมและการโยธา งานก่อสร้างโครงสร้างพื้นฐาน งบลงทุน หมวดค่าที่ดินและสิ่งก่อสร้างประเภทค่าก่อสร้างสาธารณูปการ๑.๑ โครงการก่อสร้างถนนคอนกรีตเสริมเหล็ก บ้านมะค่า หมู่ที่ 4**สายทางบริเวณช่วงหน้าวัดมะค่า - บ้านนายคูณ ประเสริฐสระน้อย**ปริมาณงาน (ช่วงที่ 1) กว้าง 3.50 เมตร ยาว 82.00 เมตร หนา 0.15 เมตร หรือมีปริมาณผิวจราจรไม่น้อยกว่า 309.74 ตารางเมตร ไหล่ทางหินคลุกข้างละ 0.20 เมตร(ช่วงที่ 2) กว้าง 3.00 เมตร ยาว 58.00 เมตร หนา 0.15 เมตร หรือมีปริมาณผิวจราจรไม่น้อยกว่า 174.00 ตารางเมตร ไหล่ทางหินคลุกข้างละ 0.20 เมตร พร้อมป้ายประชาสัมพันธ์โครงการจำนวน 1 ป้าย   งบประมาณตั้งไว้ **366,๐๐๐** บาท* **โดยขอโอนงบประมาณเพิ่ม จำนวน 67,000.00 บาท จากแผนงาน บริหารทั่วไป/งานบริหารงานคลัง/ เงินเดือน(ฝ่ายประจำ**)
 |

-7-

|  |  |  |
| --- | --- | --- |
| **ลำดับที่** | **รายการเดิม** | **รายการใหม่** |
| **2** | แผนงานอุตสาหกรรมและการโยธา งานก่อสร้างโครงสร้างพื้นฐาน งบลงทุน หมวดค่าที่ดินและสิ่งก่อสร้างประเภทค่าก่อสร้างสาธารณูปการ2.1 โครงการก่อสร้างถนนคอนกรีตเสริมเหล็ก(ช่วงที่ 1) บ้านตูม หมู่ที่ 8**สายทางบริเวณช่วงบ้านนางสมนึก - บ้านนางจำแลง**ปริมาณงาน กว้าง 3.00 เมตร ยาว 10.00 เมตร หนา 0.15 เมตร หรือมีปริมาณผิวจราจรไม่น้อยกว่า 30.00 ตารางเมตร   งบประมาณตั้งไว้ **25,๐๐๐** บาท**เป็นไปตามตามแผนพัฒนาท้องถิ่น (พ.ศ.2566-2570) เพิ่มเติมครั้งที่ 1 พ.ศ. 2565 หน้าที่ 6 ลำดับที่ 6**2.2 โครงการวางท่อประปาภายในหมู่บ้าน หมู่ที่ 8ปริมาณงาน วางท่อ PVC ขนาดเส้นผ่านศูนย์กลาง 4 นิ้ว ระยะทางรวมไม่น้อยกว่า 550 เมตรพร้อมป้ายประชาสัมพันธ์โครงการจำนวน 1 ป้าย  งบประมาณตั้งไว้ **275,๐๐๐** บาท**เป็นไปตามตามแผนพัฒนาท้องถิ่น (พ.ศ.2566-2570) เปลี่ยนแปลงครั้งที่ 1 พ.ศ. 2565 หน้าที่ 8 ลำดับที่ 130** | แผนงานอุตสาหกรรมและการโยธา งานก่อสร้างโครงสร้างพื้นฐาน งบลงทุน หมวดค่าที่ดินและสิ่งก่อสร้างประเภทค่าก่อสร้างสาธารณูปการ2.1 โครงการก่อสร้างถนนคอนกรีตเสริมเหล็ก(ช่วงที่ 1) บ้านตูม หมู่ที่ 8**สายทางบริเวณช่วงบ้านนางสมนึก - บ้านนางจำแลง**ปริมาณงาน กว้าง 3.00 เมตร ยาว 50.00 เมตร หนา 0.15 เมตร หรือมีปริมาณผิวจราจรไม่น้อยกว่า 150.00 ตารางเมตร ไหล่ทางหินคลุกข้างละ 0.20 เมตรพร้อมป้ายประชาสัมพันธ์โครงการจำนวน 1 ป้าย  งบประมาณตั้งไว้ **132,๐๐๐** บาท* **โดยขอโอนงบประมาณเพิ่ม จำนวน 107,000.00 บาท ดังนี้**
1. **จากโครงการวางท่อเมนประปา**

**(ม.8) จำนวน 106,000.00 บาท** **(2) จากแผนงานบริหารทั่วไป/งาน บริหารงานคลัง/เงินเดือน** **(ฝ่ายประจำ) จำนวน 1,000.00 บาท** 2.2 โครงการวางท่อเมนประปาภายในหมู่บ้าน บ้านตูม หมู่ที่ 8ปริมาณงาน วางท่อ PVC ชั้น 8.5 ขนาดเส้นผ่านศูนย์กลาง 4 นิ้ว ระยะทางรวมไม่น้อยกว่า 480 เมตร พร้อมอุปกรณ์ประปา ประตูน้ำ ข้องอ ข้อโค้ง และอุปกรณ์อื่นที่จำเป็นพร้อมป้ายประชาสัมพันธ์โครงการจำนวน 1 ป้าย  งบประมาณตั้งไว้ **169,๐๐๐** บาท* **โดยมีงบประมาณคงเหลือจากโครงการ จำนวน 106,000.00 บาท เพื่อโอนไปก่อสร้างถนน ค.ส.ล. (ม.8)**
 |

-8-

**นายก อบต.** 2.รายละเอียดขอโอนงบประมาณรายจ่าย ประจำปีงบประมาณ 2566 ครั้งที่ 2

(ตั้งจ่ายเป็นรายการใหม่) แผนงานอุตสาหกรรมและการโยธา/งานก่อสร้าง/ค่าที่ดินและสิ่งก่อสร้าง

2.1 โครงการก่อสร้างถนนคอนกรีตเสริมเหล็ก (ช่วงที่ 2) บ้านสำโรง หมู่ที่ 6

(สายทางบริเวณช่วงบ้านนายคล้อย มาสำโรง) งบประมาณ 61,000 บาท

 ปริมาณงาน กว้าง 3.50 เมตร

 ยาว 22.00 เมตร

 หนา 0.15 เมตร

 (หรือมีพื้นที่ก่อสร้างไม่น้อยกว่า 77.00 ตารางเมตร)

อยู่ในแผนพัฒนาท้องถิ่น (พ.ศ.2566-2570) เพิ่มเติมครั้งที่ 1 พ.ศ. 2566

หน้าที่ 6 ลำดับที่ 8

-โดยขอโอนงบประมาณจากแผนงานบริหารทั่วไป/งานบริหารงานคลัง/

เงินเดือนฝ่ายประจำ **จำนวน 61,000 บาท**

2.2 โครงการก่อสร้างถนนคอนกรีตเสริมเหล็กบ้านสำโรง หมู่ที่ 6

(สายทางบริเวณช่วงบ้านครูบุญส่ง) งบประมาณ 56,000 บาท

 ปริมาณงาน กว้าง 2.50 เมตร

 ยาว 30.00 เมตร

 หนา 0.15 เมตร

 (หรือมีพื้นที่ก่อสร้างไม่น้อยกว่า 75.00 ตารางเมตร)

อยู่ในแผนพัฒนาท้องถิ่น (พ.ศ.2566-2570) เพิ่มเติมครั้งที่ 1 พ.ศ. 2566

หน้าที่ 6 ลำดับที่ 9

-โดยขอโอนงบประมาณจากแผนงานบริหารทั่วไป/งานบริหารงานคลัง/

เงินเดือนฝ่ายประจำ **จำนวน 56,000 บาท**

 3. การขอโอนงบประมาณรายจ่าย ประจำปีงบประมาณ พ.ศ. 2566

แผนงานบริหารงานทั่วไป งานบริหารงานคลัง งบลงทุน หมวด ค่าครุภัณฑ์

ประเภท ครุภัณฑ์สำนักงาน

|  |  |  |
| --- | --- | --- |
| **ลำดับที่** | **รายการเดิม** | **รายการใหม่** |
| 1 |  | แผนงานบริหารงานทั่วไปงานบริหารงานคลังงบลงทุน หมวดค่าครุภัณฑ์ประเภท ครุภัณฑ์สำนักงาน1.1 เครื่องปรับอากาศ แบบติดผนัง ขนาด 24,000 บีทียู จำนวน 1 เครื่อง  |

-9-

|  |  |  |
| --- | --- | --- |
| **ลำดับที่** | **รายการเดิม** | **รายการใหม่** |
|  |  | **คุณลักษณะพื้นฐานพอสังเขป** 1) ขนาดที่กำหนดไม่ต่ำกว่า 24,000 บีทียู 2) ราคาที่กำหนดเป็นราคารวมค่าติดตั้ง 3) เครื่องปรับอากาศที่มีความสามารถในการทำความเย็นขนาดไม่เกิน 40,000 บีทียู ต้องได้รับการรับรองมาตรฐานผลิตภัณฑ์อุตสาหกรรมและฉลากประหยัดไฟฟ้าเบอร์ 5 4) เป็นเครื่องปรับอากาศที่ประกอบสำเร็จรูปทั้งชุด ทั้งหน่วยส่งความเย็นและหน่วยระบายความร้อนจากโรงงานเดียวกัน 5) มีหน่วงเวลาการทำงานของคอมเพรสเซอร์ 6) การจัดซื้อเครื่องปรับอากาศขนาดอื่นๆ (นอกจากข้อ 3) นอกเหนือจากการพิจารณาด้านราคาแล้ว เพื่อเป็นการประหยัดพลังงานควรพิจารณาจัดซื้อเครื่องปรับอากาศที่มีค่าประสิทธิภาพพลังงานตามฤดูกาล (SEER) สูงกว่า 7) การติดตั้งเครื่องปรับอากาศ (1) แบบแยกส่วน ประกอบด้วยอุปกรณ์ ดังนี้ สวิตซ์ 1 ตัว ท่อทองแดงไปกลับหุ้มฉนวนยาว 4 เมตร สายไฟยาวไม่เกิน 15 เมตร  8) ค่าติดตั้งเครื่องปรับอากาศ (กรณีต้องการแสดงค่าติดตั้งแยกจากราคาเครื่องปรับอากาศ) (1) ชนิดตั้งพื้นหรือชนิดแขวน ขนาดไม่ต่ำกว่า 13,000 บีทียู 4,000 บาท ขนาดไม่ต่ำกว่า 40,000 บีทียู 5,500 บาท (2) ชนิดตู้ตั้งพื้น ขนาดไม่ต่ำกว่า 33,000 บีทียู 5,000 บาท ขนาดไม่ต่ำกว่า 42,000 บีทียู 6,000 บาท (3) ชนิดติดผนัง ขนาดไม่ต่ำกว่า 12,000 – 24,000 บีทียู  3,000 บาท ตามบัญชีราคามาตรฐานครุภัณฑ์สำนักงบประมาณ ธันวาคม 2565**งบประมาณที่ตั้งไว้ 24,900 บาท**โดยขอโอนงบประมาณเพิ่มจำนวน 24,900 บาท จากแผนงานบริหารงานทั่วไป งานบริหารงานบริหารงานคลัง งบบุคลากร หมวดเงินเดือน(ฝ่ายประจำ) ประเภท เงินเดือนข้าราชการหรือพนักงานส่วนท้องถิ่น  |

-10-

|  |  |  |
| --- | --- | --- |
| **ลำดับที่** | **รายการเดิม** | **รายการใหม่** |
| 2 |  | แผนงานบริหารงานทั่วไปงานบริหารงานคลังงบลงทุน หมวดค่าครุภัณฑ์ประเภท ครุภัณฑ์สำนักงาน2.1 ตู้เอกสาร จำนวน 2 หลัง **คุณลักษณะพื้นฐานพอสังเขป** - ชนิดตู้เหล็ก บานเลื่อนกระจก - ผลิตจากเหล็ก - ขนาด กว้างไม่น้อยกว่า 120 ซม. ความหนาไม่น้อยกว่า 40 ซม. ความสูงไม่น้อยกว่า 85 ซม. **งบประมาณที่ตั้งไว้ 7,800 บาท**โดยขอโอนงบประมาณเพิ่มจำนวน 7,800 บาท จากแผนงานบริหารงานทั่วไป งานบริหารงานบริหารงานคลัง งบบุคลากร หมวดเงินเดือน(ฝ่ายประจำ) ประเภท เงินเดือนข้าราชการหรือพนักงานส่วนท้องถิ่น  |

**ประธานสภาฯ**  ขอให้สมาชิกสภา อบต. พิจารณา และหากมีข้อสงสัยให้ยกมือสอบถาม

**ที่ประชุม** ไม่มีข้อสอบถามแต่อย่างใด

**ประธานสภาฯ** ขอมติที่ประชุมอนุมัติโอนงบประมาณรายจ่าย ครั้งที่ 2 ประจำปีงบประมาณ พ.ศ. 2566

 ตามรายละเอียดที่นายกองค์การบริหารส่วนตำบลสำโรงนำเสนอ โดยการยกมือ

**มติที่ประชุม** อนุมัติเป็นเอกฉันท์

**ระเบียบวาระที่ 6** **เรื่องอื่นๆ**

**ประธานสภาฯ** กล่าวเชิญนายกองค์การบริหารส่วนตำบลสำโรง แจ้งข้อราชการให้ที่ประชุมรับทราบ

**นายก อบต.** แจ้งข้อราชการดังต่อไปนี้

 1. การดำเนินโครงการพัฒนาคุณภาพและเรียนรู้ตลอดชีวิตของผู้สูงอายุตำบลสำโรง

ประจำปี 2566 ระหว่างเดือน มีนาคม – เมษายน 2566

2. การเตรียมจัดกิจกรรมประเพณีสงกรานต์ ประจำปี 2566 ในวันที่ 13 เมษายน 2566

3. การเดินทางไปส่งข้าราชการราย หัวหน้าสำนักปลัด โอนย้ายไปรับราชการที่เทศบาลตำบลจระเข้หิน ในวันที่ 16 มีนาคม 2566

4. การเดินทางไปศึกษาดูงานของสมาชิกสภาองค์การบริหารส่วนตำบล ณ อำเภอครบุรี ในวันที่ 24 กุมภาพันธ์ 2566 เวลา 08.30 น.

5. แจ้งแนวทางการแก้ไขปัญหาน้ำท่วมขัง หมู่ที่ 2, หมู่ที่ 4

**ที่ประชุม** รับทราบ

-11-

**ประธานสภาฯ** กล่าวขอบคุณสมาชิกสภาองค์การบริหารส่วนตำบลสำโรงและผู้เข้าร่วมประชุมทุกท่าน และกล่าวปิดประชุม เวลา 12.00 น.

-รพีพรรณ สุวัฒนะพันธ์- ผู้จดบันทึกรายงานการประชุม

 (นางรพีพรรณ สุวัฒนะพันธ์)

ปลัดองค์การบริหารส่วนตำบลสำโรง

เลขานุการสภาองค์การบริหารส่วนตำบลสำโรง

 คณะกรรมการตรวจรายงานการประชุม ได้ประชุมพิจารณาตรวจรายงานการประชุมสภาองค์การบริหารส่วนตำบลสำโรง สมัยสามัญ สมัยที่ 1 ครั้งที่ 3 ประจำปี 2566 เมื่อวันที่ 21 กุมภาพันธ์ 2566 แล้ว เมื่อวันที่ 10 เมษายน 2566 เห็นว่าถูกต้องจึงลงลายมือชื่อไว้เป็นหลักฐาน

 (ลงชื่อ) -กิตติศักดิ์ ชิมสำโรง- ประธานกรรมการ

(นายกิตติศักดิ์ ชิมสำโรง)

สมาชิกสภาองค์การบริหารส่วนตำบลสำโรง หมู่ที่ 4

 (ลงชื่อ) -ชนิตา ชุ่มเกษม- กรรมการ (ลงชื่อ) -วิโรจน์ ขอบสำโรง- กรรมการ/เลขานุการ

 (นางชนิตา ชุ่มเกษม) (นายวิโรจน์ ขอบสำโรง)

สมาชิกสภาองค์การบริหารส่วนตำบลสำโรง หมู่ที่ 1 สมาชิกสภาองค์การบริหารส่วนตำบลสำโรง หมู่ที่ 5

--------------------------------------------------------------------------------------------

 รายงานการประชุมสภาองค์การบริหารส่วนตำบลสำโรง สมัยสามัญ สมัยที่ 1 ครั้งที่ 3 ประจำปี 2566 เมื่อวันที่ 21 กุมภาพันธ์ 2566 ที่ประชุมสภาองค์การบริหารส่วนตำบลสำโรงได้ให้การรับรองแล้ว เมื่อวันที่ 10 เมษายน 2566 เห็นว่าถูกต้องจึงลงลายมือชื่อไว้เป็นหลักฐาน

 (ลงชื่อ) -รวม แสงผักแว่น-

(นายรวม แสงผักแว่น)

ประธานสภาองค์การบริหารส่วนตำบลสำโรง

**เอกสารประกอบการประชุมหมายเลข 1**